
DR 30.10.2019 27 

 
Tuan Ahmad Tarmizi bin Sulaiman [Sik]: Soalan tambahan. 

Tuan Yang di-Pertua: Saya menjemput Datuk Haji Hasanuddin bin Mohd Yunus. 

Datuk Haji Hasanuddin bin Mohd Yunus [Hulu Langat]: Bismillahir Rahmanir 
Rahim. 

 
Pembangkang dan kerajaan tak suka bercakaran; 

 Soalan saya nombor sembilan. 

 

9. Datuk Haji Hasanuddin bin Mohd Yunus [Hulu Langat] minta Menteri Kerja Raya 
menyatakan, apakah usaha kerajaan dalam membantu lambakan kontraktor G1 khususnya 
bumiputera yang kini berdepan dengan masalah kekurangan projek, selain 
mempertimbangkan sistem agihan projek yang lebih telus (menghapuskan kartel) 
termasuklah pengundian secara manual di jabatan teknikal berkenaan (JKR/JPS) dan 
bukannya oleh konsesi. 

Menteri Kerja Raya [Tuan Baru Bian]: Terima kasih Yang Berhormat Hulu Langat.  
Tuan Yang di-Pertua, Kementerian Kerja Raya menyedari isu lambakan kontraktor G1 
khususnya kontraktor bumiputera ekoran kekurangan projek pembangunan disebabkan 
kekangan kewangan negara.  

Namun, kekangan ini bersifat sementara kerana kerajaan komited mengurangkan 
defisit negara dengan mengambil langkah konsolidasi fiskal termasuk pengurusan 
perbelanjaan dan hutang negara yang lebih cekap dan telus bagi memastikan ekonomi 
negara terus berkembang secara mampan dan inklusif.  Dalam hal ini juga, Kementerian 
Kewangan melalui Pekeliling Kewangan PK1.1 masih mengekalkan keutamaan kepada 
kontraktor G1 khususnya bumiputera. 

Manakala, di peringkat Kementerian Kerja Raya, kerja-kerja yang menggunakan 
jadual kadar harga JKR turut dikhaskan kepada kontraktor G1 bumiputera sahaja.  Ini juga 
termasuk kerja-kerja yang bernilai RM200 ribu sampai RM350 ribu, di mana pengagihan 
masih kepada sekurang-kurangnya 50 peratus dikhaskan kepada kontraktor bumiputera.  
Selain itu, kontrak perjanjian penswastaan penyelenggaraan jalan persekutuan yang 
dimeterai dengan syarikat-syarikat konsesi sedia ada telah diwajibkan syarikat konsesi untuk 
memberikan sekurang-kurangnya 60 peratus daripada jumlah nilai kontrak kerja 
penyelenggaraan tahunan pada kontraktor bumiputera tempatan termasuk kontraktor G1. 

Kontrak kerja penyelenggaraan ini meliputi skop penyelenggaraan rutin, 
penyelenggaraan berkala dan kerja kecemasan kecil.  Untuk makluman Yang Berhormat, 
kementerian melalui agensi di bawahnya iaitu Lembaga Pembangunan Industri Pembinaan 
Malaysia (CIDB) telah berusaha meningkatkan kapasiti dan keupayaan kontraktor kontrak 
kecil G1 sampai G3 untuk meningkatkan daya persaingan dan keupayaan mereka melalui 
pelbagai latihan.  Latihan-latihan tersebut adalah seperti kursus pembangunan kontraktor 
secara berterusan atau continues contractor development, kursus pengurusan kontraktor 
yang terdiri daripada model business, trade dan pakar serta menerusi program-program 
kolaborasi bersama agensi dan persatuan kontraktor. 

Selain itu, CIDB turut menjalankan program kolaborasi bersama industri untuk 
meningkatkan kapasiti dan capability kontraktor menerusi persatuan kontraktor seperti 
Persatuan Kontraktor Melayu Malaysia (PKMM), Persatuan Kontraktor Bumiputera Kelas F 
(PERKOBF) dan lain-lain.  Antara program yang telah dijalankan pada tahun 2018 adalah 
bengkel pengurusan projek kontraktor binaan, Seminar Peningkatan Akses Pembiayaan, 
Seminar Meningkatkan Kualiti Kerja Pembinaan di Kalangan Kontraktor Bumiputera Melalui 
QLASSIC dan sebagainya. 

Tuan Yang di-Pertua, sebagai langkah persediaan untuk menghadapi cabaran pada 
masa akan datang.  CIDB telah membangunkan program-program seperti aplikasi kontraktor 
4Q yang bertujuan untuk melahirkan kontraktor-kontraktor trade serta menyediakan peluang 
pekerjaan kepada kontraktor selain bergantung kepada projek kerajaan. CIDB juga 
membangunkan portal pembelajaran secara atas talian E-Learning yang selari dengan IR 
4.0.  Sekian, terima kasih. 

 



Tuan Ahmad Tarmizi bin Sulaiman [Sik]: Soalan tambahan. Tuan Yang di-Pertua: Saya menjemput Datuk Haji Hasanuddin bin Mohd Yunus. Datuk Haji Hasanuddin bin Mohd Yunus [Hulu Langat]: Bismillahir Rahmanir Rahim. Pembangkang dan kerajaan tak suka bercakaran; Soalan saya nombor sembilan. 9. Datuk Haji Hasanuddin bin Mohd Yunus [Hulu Langat] minta Menteri Kerja Raya menyatakan, apakah usaha kerajaan dalam membantu lambakan kontraktor G1 khususnya bumiputera yang kini berdepan dengan masalah kekurangan projek, selain mempertimbangkan sistem agihan projek yang lebih telus (menghapuskan kartel) termasuklah pengundian secara manual di jabatan teknikal berkenaan (JKR/JPS) dan bukannya oleh konsesi. Menteri Kerja Raya [Tuan Baru Bian]: Terima kasih Yang Berhormat Hulu Langat. Tuan Yang di-Pertua, Kementerian Kerja Raya menyedari isu lambakan kontraktor G1 khususnya kontraktor bumiputera ekoran kekurangan projek pembangunan disebabkan kekangan kewangan negara. Namun, kekangan ini bersifat sementara kerana kerajaan komited mengurangkan defisit negara dengan mengambil langkah konsolidasi fiskal termasuk pengurusan perbelanjaan dan hutang negara yang lebih cekap dan telus bagi memastikan ekonomi negara terus berkembang secara mampan dan inklusif. Dalam hal ini juga, Kementerian Kewangan melalui Pekeliling Kewangan PK1.1 masih mengekalkan keutamaan kepada kontraktor G1 khususnya bumiputera. Manakala, di peringkat Kementerian Kerja Raya, kerja-kerja yang menggunakan jadual kadar harga JKR turut dikhaskan kepada kontraktor G1 bumiputera sahaja. Ini juga termasuk kerja-kerja yang bernilai RM200 ribu sampai RM350 ribu, di mana pengagihan masih kepada sekurang-kurangnya 50 peratus dikhaskan kepada kontraktor bumiputera. Selain itu, kontrak perjanjian penswastaan penyelenggaraan jalan persekutuan yang dimeterai dengan syarikat-syarikat konsesi sedia ada telah diwajibkan syarikat konsesi untuk memberikan sekurang-kurangnya 60 peratus daripada jumlah nilai kontrak kerja penyelenggaraan tahunan pada kontraktor bumiputera tempatan termasuk kontraktor G1. Kontrak kerja penyelenggaraan ini meliputi skop penyelenggaraan rutin, penyelenggaraan berkala dan kerja kecemasan kecil. Untuk makluman Yang Berhormat, kementerian melalui agensi di bawahnya iaitu Lembaga Pembangunan Industri Pembinaan Malaysia (CIDB) telah berusaha meningkatkan kapasiti dan keupayaan kontraktor kontrak kecil G1 sampai G3 untuk meningkatkan daya persaingan dan keupayaan mereka melalui pelbagai latihan. Latihan-latihan tersebut adalah seperti kursus pembangunan kontraktor secara berterusan atau continues contractor development, kursus pengurusan kontraktor yang terdiri daripada model business, trade dan pakar serta menerusi program-program kolaborasi bersama agensi dan persatuan kontraktor. Selain itu, CIDB turut menjalankan program kolaborasi bersama industri untuk meningkatkan kapasiti dan capability kontraktor menerusi persatuan kontraktor seperti Persatuan Kontraktor Melayu Malaysia (PKMM), Persatuan Kontraktor Bumiputera Kelas F (PERKOBF) dan lain-lain. Antara program yang telah dijalankan pada tahun 2018 adalah bengkel pengurusan projek kontraktor binaan, Seminar Peningkatan Akses Pembiayaan, Seminar Meningkatkan Kualiti Kerja Pembinaan di Kalangan Kontraktor Bumiputera Melalui QLASSIC dan sebagainya. Tuan Yang di-Pertua, sebagai langkah persediaan untuk menghadapi cabaran pada masa akan datang. CIDB telah membangunkan program-program seperti aplikasi kontraktor 4Q yang bertujuan untuk melahirkan kontraktor-kontraktor trade serta menyediakan peluang pekerjaan kepada kontraktor selain bergantung kepada projek kerajaan. CIDB juga membangunkan portal pembelajaran secara atas talian E-Learning yang selari dengan IR 4.0. Sekian, terima kasih.